LIETUVOS KINO CENTRO PRIE KULTŪROS MINISTERIJOS

DIREKTORIUS

ĮSAKYMAS

DĖL ĮGALIOJIMŲ SURAŠYTI ADMINISTRACINIŲ NUSIŽENGIMŲ PROTOKOLUS IR NAGRINĖTI ADMINISTRACINIŲ NUSIŽENGIMŲ BYLAS SUTEIKIMO

2018 m. liepos 26 d. Nr. V-74

Vilnius

Vadovaudamasi Lietuvos Respublikos administracinių nusižengimų kodekso 589 straipsnio 100 punktu bei 615 straipsnio 1 ir 3 dalimis,

1. Į g a l i o j u:

1.1.	Lietuvos kino centro prie Kultūros ministerijos (toliau – Lietuvos kino centras) Filmų sklaidos, informacijos ir paveldo skyriaus vyriausiąją specialistę Justę Bulytę - pradėti administracinių nusižengimų teiseną, atlikti administracinių nusižengimų tyrimą ir surašyti administracinių nusižengimų protokolus dėl Administracinių nusižengimų kodekso 496 straipsnio 1 dalyje, 505, 507 straipsniuose numatytų administracinių nusižengimų.

1.2. Lietuvos kino centro Filmų sklaidos, informacijos ir paveldo skyriaus vedėją Dovilę Būtnoriūtę - nagrinėti administracinių nusižengimų bylas ne teismo tvarka.

2. P a v e d u Lietuvos kino centro administratorei Gretai Narimanidzei supažindinti Justę Bulytę ir Dovilę Butnoriūtę su šiuo įsakymu pasirašytinai.

L. e. direktoriaus pareigas	Gerda Leonavičienė